text: Clarmondine lors s'avisa
   Qu'ele le hors dou sens fera.
   C'est dou miex qu'ele faire puet,
   Puis que cis rois avoir la vuet.
   Car bien pense, s'il la véoit
   Dervée, pas ne la prendroit.
   En ce a mis tout son assens
   Qu'ele fera le hors dou sens ;
   Mais ce ne sera jusqu'à tant
   Qu’ele ne porra en avant.
   Ainsi pensa qu’ele feroit,
   Car nul si bon tour ne véoit,
   Et bien se prist à aviser
   Que trop se porroit bien haster;
   Car, se en sorsaut le faisoit,
   Espoir c'on s'en apercevroit.
  